CELEX: 32019D1924
Language: et
Date: 2019-07-31 00:00:00
Title: Nõukogu otsus (ÜVJP) 2019/1924, 31. juuli 2019, Euroopa Liidu ÜJKP Mali missiooni (EUCAP Sahel Mali) staatust käsitleva Euroopa Liidu ja Mali Vabariigi valitsuse vahelise lepingu liidu nimel allkirjastamise ja sõlmimise kohta

20.11.2019   
               
               
                  ET
               
               
                  Euroopa Liidu Teataja
               
               
                  L 299/1
               
            
         NÕUKOGU OTSUS (ÜVJP) 2019/1924,
         31. juuli 2019,
         Euroopa Liidu ÜJKP Mali missiooni (EUCAP Sahel Mali) staatust käsitleva Euroopa Liidu ja Mali Vabariigi valitsuse vahelise lepingu liidu nimel allkirjastamise ja sõlmimise kohta
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     15. aprillil 2014 võttis nõukogu vastu otsuse 2014/219/ÜVJP, (1) mis käsitleb Euroopa Liidu ÜJKP missiooni Malis (EUCAP Sahel Mali).
                  
               
                     (2)
                  
                  
                     Otsuse 2014/219/ÜVJP artikliga 9 nähakse ette, et EUCAP Sahel Mali ja selle isikkoosseisu staatus, sealhulgas asjakohasel juhul privileegid, immuniteedid ja lisatagatised, mis on vajalikud EUCAP Sahel Mali läbiviimiseks ja tõrgeteta toimimiseks, lepitakse kokku Euroopa Liidu lepingu artikli 37 alusel ning Euroopa Liidu toimimise lepingu artiklis 218 sätestatud korras.
                  
               
                     (3)
                  
                  
                     Euroopa Liidu ja Mali Vabariigi vahelise kirjavahetuse vormis lepinguga (2) (edaspidi „kirjavahetuse vormis leping“), mis nõukogu otsusega 2014/853/ÜVJP (3) heaks kiideti ja 31. oktoobril 2014 sõlmiti, anti EUCAP Sahel Malile staatus Malis.
                  
               
                     (4)
                  
                  
                     12. juunil 2017 andis nõukogu loa alustada läbirääkimisi Mali Vabariigiga, et sõlmida leping EUCAP Sahel Mali staatuse kohta (edaspidi „leping“), millega asendatakse kirjavahetuse vormis leping.
                  
               
                     (5)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ÜJKP Mali missiooni (EUCAP Sahel Mali) staatust käsitleva Euroopa Liidu ja Mali Vabariigi valitsuse vaheline leping kiidetakse liidu nimel heaks.
            Lepingu tekst on lisatud käesolevale otsusele.
         
         
            Artikkel 2
            Nõukogu eesistujal on õigus määrata isiku(d), kes on volitatud lepingule alla kirjutama, et muuta see liidule siduvaks.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 31. juuli 2019
            
               
                  Nõukogu nimel
               
               
                  eesistuja
               
               T. TUPPURAINEN
            
         
         
            (1)  Nõukogu 15. aprilli 2014. aasta otsus 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (ELT L 113, 16.4.2014, lk 21).
         
            (2)  Euroopa Liidu ja Mali Vabariigi vaheline kirjavahetuse vormis leping Malis läbiviidava Euroopa Liidu ÜJKP missiooni (EUCAP Sahel Mali) Staatuse kohta (ELT L 344 29.11.2014, lk 3).
         
            (3)  Nõukogu 8. oktoobri 2014. aasta otsus 2014/853/ÜVJP Euroopa Liidu ja Mali Vabariigi vahelise Malis läbiviidava Euroopa Liidu ÜJKP missiooni (EUCAP Sahel Mali) staatust käsitleva kirjavahetuse vormis lepingu liidu nimel allkirjastamise ja sõlmimise kohta (ELT L 344, 29.11.2014, lk 1).